CELEX: 32008R0010
Language: lv
Date: 2008-01-08 00:00:00
Title: Komisijas Regula (EK) Nr. 10/2008 ( 2008. gada 8. janvāris ), ar ko īsteno Eiropas Parlamenta un Padomes Regulu (EK) Nr. 458/2007 par Eiropas Integrētās sociālās aizsardzības statistikas sistēmu ( ESSPROS ) attiecībā uz ESSPROS pamatsistēmas un pensiju saņēmēju moduļa definīcijām, sīki izstrādātām klasifikācijām un izplatīšanas noteikumu atjaunināšanu (Dokuments attiecas uz EEZ )

9.1.2008   
            
            
               LV
            
            
               Eiropas Savienības Oficiālais Vēstnesis
            
            
               L 5/3
            
         
      KOMISIJAS REGULA (EK) Nr. 10/2008
   (2008. gada 8. janvāris),
   ar ko īsteno Eiropas Parlamenta un Padomes Regulu (EK) Nr. 458/2007 par Eiropas Integrētās sociālās aizsardzības statistikas sistēmu (ESSPROS) attiecībā uz ESSPROS pamatsistēmas un pensiju saņēmēju moduļa definīcijām, sīki izstrādātām klasifikācijām un izplatīšanas noteikumu atjaunināšanu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2007. gada 25. aprīļa Regulu (EK) Nr. 458/2007 par Eiropas Integrētās sociālās aizsardzības statistikas sistēmu (ESSPROS) (1) un jo īpaši tās 7. panta 1. un 3. punktu,
   tā kā:
   
               (1)
            
            
               Ar Regulu (EK) Nr. 458/2007 tika izveidota metodoloģiska sistēma, kas izmantojama statistikas apkopošanai uz salīdzināma pamata Kopienas vajadzībām, un noteikti saskaņā ar ESSPROS apkopotās statistikas nosūtīšanas un izplatīšanas termiņi.
            
         
               (2)
            
            
               Saskaņā ar Regulas (EK) Nr. 458/2007 7. panta 3. punktu jāpieņem īstenošanas pasākumi attiecībā uz ESSPROS pamatsistēmas un pensiju saņēmēju moduļa ietveramo datu sīki izstrādāto klasifikāciju, izmantojamajām definīcijām un izplatīšanas noteikumu atjaunināšanu.
            
         
               (3)
            
            
               Šajā regulā paredzētie pasākumi ir saskaņā ar Statistikas programmu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 458/2007 7. panta 3. punktā noteiktie īstenošanas pasākumi attiecībā uz ESSPROS pamatsistēmu (gan attiecībā uz kvantitatīvajiem datiem, gan uz kvalitatīvo informāciju shēmu un atsevišķu pabalstu dalījumā) un pensiju saņēmēju moduli paredzēti 1.–3. pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 8. janvārī
      
         
            Komisijas vārdā —
         
            Komisijas loceklis
         
         Joaquín ALMUNIA
         
      
   
   
      (1)  OV L 113, 30.4.2007., 3. lpp.
   
      1. PIELIKUMS
      DEFINĪCIJAS
      1.   ESSPROS PAMATSISTĒMAS DEFINĪCIJAS
      1.1.   SHĒMU GRUPĒŠANA – SOCIĀLĀS AIZSARDZĪBAS SHĒMU KLASIFIKĀCIJAS KRITĒRIJI
      1.1.1.   Lēmumu pieņemšana
      Lēmumu pieņemšana attiecas uz vienību, kas pieņem vissvarīgākos lēmumus – par pabalstu apjomu, to maksāšanas noteikumiem un shēmas finansēšanas veidiem. Shēmas var būt valdības kontrolē vai nebūt valdības kontrolē.
      1.1.2.   Tiesību aktu prasību izpilde
      Tiesību aktu prasību izpilde attiecas uz tiesību aktos ietvertajiem noteikumiem par aizsargāto personu dalību. Dalība sociālās aizsardzības shēmā var būt obligāta vai nebūt obligāta.
      1.1.3.   Tiesību noteikšana
      Tiesību noteikšana attiecas uz pamatu, kas dod aizsargātajai personai tiesības uz pabalstiem: atkarībā no iemaksu veikšanas vai nav atkarībā no iemaksu veikšanas.
      1.1.4.   Shēmas darbības joma
      Shēmas darbība joma attiecas uz aizsargāto iedzīvotāju daļu (visi iedzīvotāji, visi vai lielākā daļa darba ņēmēju, vai īpašas iedzīvotāju grupas).
      1.1.5.   Aizsardzības līmenis
      Aizsardzības līmenis attiecas uz to, vai sociālās aizsardzības shēmas nodrošina pamata aizsardzības līmeni vai papildu aizsardzības līmeni.
      1.2.   SOCIĀLĀS AIZSARDZĪBAS SHĒMU IEŅĒMUMI
      1.2.1.   “Sociālās iemaksas” ir izmaksas, kas rodas darba devējiem darba ņēmēju vārdā vai kas rodas aizsargātajām personām, un paredzētas, lai nodrošinātu tiesības uz sociālajiem pabalstiem.
      1.2.2.   “Vispārējās valdības iemaksas” ir vispārējās valdības izmaksas par publisku beziemaksu shēmu darbību un finanšu atbalsts, ko vispārējā valdība sniedz citām rezidentu sociālās aizsardzības shēmām.
      1.2.3.   “Pārvedumi no citām shēmām” ir no citām sociālās aizsardzības shēmām saņemti neatlīdzināmi maksājumi. Tostarp ir no citām shēmām novirzītas sociālās iemaksas.
      1.2.4.   “Citi ieņēmumi” ir dažādi sociālo aizsardzības shēmu kārtējie ieņēmumi.
      1.3.   SOCIĀLĀS AIZSARDZĪBAS SHĒMU IZDEVUMI
      1.3.1.   Funkcijas
      Sociālās aizsardzības pabalsta funkcija ir primārais mērķis, ar kādu tiek nodrošināta sociālā aizsardzība neatkarīgi no tiesību aktu vai institucionālajiem noteikumiem.
      1.3.1.1.   Slimības/veselības aprūpe
      Ienākumu saglabāšana un atbalsts skaidrā naudā saistībā ar fizisku vai garīgu slimību, izņemot invaliditāti. Veselības aprūpe ir paredzēta, lai saglabātu, atjaunotu vai uzlabotu aizsargāto cilvēku veselību neatkarīgi no traucējumu izcelsmes.
      1.3.1.2.   Invaliditāte
      Ienākumu saglabāšana un atbalsts skaidrā naudā vai natūrā (izņemot veselības aprūpi) saistībā ar fizisku vai garīgu invalīdu nespēju iesaistīties ekonomiskās vai sociālās darbībās.
      1.3.1.3.   Vecums
      Ienākumu saglabāšana un atbalsts skaidrā naudā vai natūrā (izņemot veselības aprūpi) saistībā ar vecumu.
      1.3.1.4.   Apgādnieka zaudējums
      Ienākumu saglabāšana un atbalsts skaidrā naudā vai natūrā saistībā ar ģimenes locekļa nāvi.
      1.3.1.5.   Ģimene/bērni
      Atbalsts skaidrā naudā vai natūrā (izņemot veselības aprūpi) saistībā ar grūtniecības, bērna dzimšanas un adopcijas izmaksām, bērnu audzināšanu un citu ģimenes locekļu aprūpi.
      1.3.1.6.   Bezdarbs
      Ienākumu saglabāšana un atbalsts skaidrā naudā vai natūrā saistībā ar bezdarbu.
      1.3.1.7.   Mājoklis
      Palīdzība mājokļa izmaksu segšanā.
      1.3.1.8.   Sociālā atstumtība (citur nav minēta)
      Pabalsti skaidrā naudā vai natūrā (izņemot veselības aprūpi), kas īpaši paredzēti, lai novērstu sociālo atstumtību, ja uz šiem pabalstiem neattiecas kāda cita funkcija.
      1.3.2.   Sociālās aizsardzības pabalsti
      1.3.2.1.   Skaidras naudas pabalsts ir pabalsts, kas izmaksāts skaidrā naudā un kam nav vajadzīgs apliecinājums par saņēmēja faktiskajiem izdevumiem.
      1.3.2.2.   Pabalsti natūrā ir pabalsti, ko piešķir preču vai pakalpojumu veidā. Tos var sniegt kompensācijas veidā vai tiešā veidā.
      1.3.2.3.   No ienākumiem atkarīgi sociālie pabalsti ir sociālie pabalsti, kas ir tieši vai netieši atkarīgi no saņēmēja ienākumiem un/vai labklājības līmeņa, kas ir zemāks par kādu konkrētu līmeni.
      1.3.3.   “Pārvaldes izmaksas” ir izmaksas, kas tiek iekasētas par labu shēmai par tās pārvaldību un administrāciju.
      1.3.4.   “Pārvedumi uz citām shēmām” ir citās sociālās aizsardzības shēmās veikti neatlīdzināmi maksājumi. Tostarp ir uz citām shēmām novirzītas sociālās iemaksas.
      1.3.5.   “Citas izmaksas” ir dažādi sociālās aizsardzības shēmu izdevumi (īpašuma ienākuma un citu izdevumu maksājums).
      2.   PENSIJU SAŅĒMĒJU MODUĻA DEFINĪCIJAS
      2.1.   PENSIJU SAŅĒMĒJI
      Saņēmēju skaitu katrā posmā var definēt kā to personu skaitu, kas saņem vismaz vienu pensiju no ESSPROS septiņām kategorijām:
      
                  —
               
               
                  invaliditātes pensijas,
               
            
                  —
               
               
                  pirmstermiņa pensionēšanās pabalsti samazinātas darbspējas gadījumā,
               
            
                  —
               
               
                  vecuma pensijas,
               
            
                  —
               
               
                  sagaidāmās vecuma pensijas,
               
            
                  —
               
               
                  nepilnas pensijas,
               
            
                  —
               
               
                  apgādnieka zaudējuma pensijas, un
               
            
                  —
               
               
                  pirmstermiņa pensionēšanās pabalsti darba tirgus iemeslu dēļ.
               
            Visas personas, kas saņem vairāk par vienu pensiju, tiek uzskaitītas tikai vienreiz (saņēmēju skaits bez dubultās skaitīšanas).
      2.1.1.   “Invaliditātes pensijas” ir periodiski maksājumi, kuru mērķis ir saglabāt vai atbalstīt tādas personas ienākumus, kas nav sasniegusi juridisko/parasto pensijas vecumu, kā noteikts atsauces shēmā, un kurai ir invaliditāte, kā dēļ tās darbspējas vai ienākumi ir zemāki par tiesību aktos noteikto minimālo līmeni.
      2.1.2.   “Pirmstermiņa pensionēšanās pabalsti samazinātas darbspējas gadījumā” ir periodiski maksājumi vecākiem darba ņēmējiem, kas samazinātas darbspējas rezultātā pensionējas, pirms sasniegts juridiskais/parastais pensijas vecums, kā noteikts atsauces shēmā.
      2.1.3.   “Vecuma pensijas” ir periodiski maksājumi, kuru mērķis ir i) saglabāt saņēmēja ienākumus pēc pensionēšanās, pārtraucot algotu darbu juridiskajā/parastajā pensijas vecumā, vai ii) atbalstīt vecāku cilvēku ienākumus (izņemot ierobežota ilguma atbalstu).
      2.1.4.   “Sagaidāmās vecuma pensijas” ir periodiski maksājumi, kuru mērķis ir saglabāt to saņēmēju ienākumus, kuri pensionējas, pirms sasniegts juridiskais/parastais pensijas vecums, kā noteikts attiecīgajā shēmā.
      2.1.5.   “Nepilnas pensijas” ir periodisks pilnīgas izdienas pensijas daļas maksājums gados vecākiem darba ņēmējiem, kas turpina strādāt, taču samazina savu darba laiku, vai kuru profesionālās darbības ienākumi ir mazāki par noteikto robežu.
      2.1.6.   “Apgādnieka zaudējuma pensijas” ir periodiski maksājumi cilvēkiem, kuru tiesības izriet no viņu attiecībām ar mirušo personu, uz ko attiecas shēma (atraitnēm, atraitņiem, bāreņiem un tamlīdzīgi).
      2.1.7.   “Pirmstermiņa pensionēšanās pabalsti darba tirgus iemeslu dēļ” ir periodiski maksājumi vecākiem darba ņēmējiem, kas pensionējas, pirms sasniegts juridiskais/parastais pensijas vecums, bezdarba vai štatu samazināšanas dēļ, ko radījuši ekonomiski pasākumi, piemēram, rūpniecības nozares vai uzņēmuma pārstrukturēšana.
      2.2.   JURIDISKAIS/PARASTAIS PENSIJAS VECUMS, KAS JĀSASNIEDZ, LAI SAŅEMTU VECUMA PABALSTU
      Juridiskais pensijas vecums, kas jāsasniedz, lai saņemtu vecuma pabalstu, ir vecums, kādā ir maksājami vecuma pabalsti, ja tie noteikti tiesību aktos vai līgumā. Šis vecums valstīs var atšķirties atkarībā no darbības nozares, nodarbošanās, dzimuma utt.
      Ja nav noteikts juridiskais pensijas vecums, jāizmanto parastais pensijas vecums; tas ir pensijas vecums, ko piedāvā shēma, kas saņēmējam maksāja pensiju.
      3.   ATSAUCES ROKASGRĀMATA
      Sīki izstrādātas definīcijas, kas jāizmanto, piemērojot šo regulu, ir izklāstītas ESSPROS rokasgrāmatā, ko sadarbībā ar dalībvalstīm sagatavojusi Eiropas Komisija.
   
   
      2. PIELIKUMS
      SĪKI IZSTRĀDĀTAS KLASIFIKĀCIJAS
      1.   TO SHĒMU UN KVANTITATĪVO DATU KLASIFIKĀCIJA (TOSTARP IEŅĒMUMI, IZDEVUMI UN PABALSTI FUNKCIJU DALĪJUMĀ), UZ KO ATTIECAS ESSPROS PAMATSISTĒMA
      1.1.   SHĒMU KLASIFIKĀCIJA (kvalitatīvā informācija)
      Kritērijs: lēmumu pieņemšana
      Valdības kontrolē esošas shēmas
      Shēmas, kas nav valdības kontrolē
      Kritērijs: tiesību aktu prasību izpilde
      Obligātās shēmas
      Neobligātās shēmas
      Kritērijs: tiesību noteikšana
      Iemaksu shēmas
      Beziemaksu shēmas
      Kritērijs: darbības joma
      Universālās shēmas
      Vispārējās shēmas
      Īpašās shēmas
      Kritērijs: aizsardzības līmenis
      Pamatshēmas
      Papildu shēmas
      1.2.   KVANTITATĪVO DATU KLASIFIKĀCIJA
      Pilnībā sīki izstrādātas klasifikācijas, kas jāizmanto obligātajiem Eurostat nosūtāmajiem datiem, ir izklāstītas ESSPROS rokasgrāmatā, ko sadarbībā ar dalībvalstīm sagatavojusi Eiropas Komisija. Šīm sīki izstrādātajām klasifikācijām veikts kopsavilkums pirmā līmeņa klasifikācijā (izklāstīts turpmāk).
      1.2.1.   Ieņēmumi
      
         ESSPROS pamatsistēmā sociālās aizsardzības shēmu ieņēmumi klasificēti veida un izcelsmes dalījumā. Veids norāda maksājuma raksturu vai iemeslu: sociālās iemaksas, vispārējās valdības iemaksas, pārvedumi no citām shēmām un citi ieņēmumi.
      1.2.1.1.   Ieņēmumi veidu dalījumā
      Kopējie ieņēmumi
      Sociālās iemaksas
      Darba devēju sociālās iemaksas
      Aizsargāto personu sociālās iemaksas
      Vispārējās valdības iemaksas
      Paredzētie nodokļi
      Vispārējie ieņēmumi
      Pārvedumi no citām shēmām
      No citām shēmām novirzītās sociālās iemaksas
      Citi pārvedumi no citām rezidentu shēmām
      Citi ieņēmumi
      Īpašuma ienākums
      Citi ieņēmumi
      1.2.1.2.   Ieņēmumi izcelsmes dalījumā
      
         Izcelsme norāda, no kura institucionālā sektora ir saņemts maksājums.
      To institucionālo sektoru klasifikācijas, no kuriem sociālās aizsardzības shēmas gūst ieņēmumus, ir sektori, kas izmantoti nacionālajos kontos (ESA 95).
      Korporācijas
      Centrālā valdība
      Valsts valdība un pašvaldība
      Sociālās drošības fondi
      Mājsaimniecības
      Mājsaimniecības apkalpojošās bezpeļņas iestādes
      Pārējā pasaule
      1.2.2.   Izdevumi
      Sociālās aizsardzības shēmu izdevumi tiek klasificēti veidu dalījumā, norādot izdevumu raksturu vai iemeslu: sociālās aizsardzības pabalsti, administratīvās izmaksas, pārvedumi no citām shēmām un citi izdevumi.
      Sociālās aizsardzības pabalsti tiek dalīti no ienākumiem atkarīgos pabalstos (ar līdzekļu pārbaudi) un no ienākumiem neatkarīgos pabalstos (bez līdzekļu pārbaudes). Sociālās aizsardzības pabalstu klasifikācija nodrošina papildu informāciju atkarībā no tā, vai pabalstu sniedz skaidrā naudā (kā periodisku maksājumu vai vienreizēju summu) vai natūrā. Turklāt tiek izmantota sīkāka klasifikācija, kurā pozīcijas attiecas tikai uz vienu funkciju vai tikai uz ierobežotu skaitu funkciju, kas norādītas 1.2.3. iedaļā. Šī sīkākā klasifikācija ir definēta ESSPROS rokasgrāmatā.
      
         Kopējie izdevumi
      
      Sociālās aizsardzības pabalsti
      Sociālās aizsardzības pabalsti, bez līdzekļu pārbaudes
      Skaidras naudas pabalsti, bez līdzekļu pārbaudes
      Periodiski skaidras naudas pabalsti, bez līdzekļu pārbaudes
      Vienreizēji skaidras naudas pabalsti, bez līdzekļu pārbaudes
      Pabalsti natūrā, bez līdzekļu pārbaudes
      Sociālās aizsardzības pabalsti, ar līdzekļu pārbaudi
      Skaidras naudas pabalsti, ar līdzekļu pārbaudi
      Periodiski skaidras naudas pabalsti, ar līdzekļu pārbaudi
      Vienreizēji skaidras naudas pabalsti, ar līdzekļu pārbaudi
      Pabalsti natūrā, ar līdzekļu pārbaudi
      Administratīvās izmaksas
      Pārvedumi uz citām shēmām
      Uz citām shēmām novirzītās sociālās iemaksas
      Citi pārvedumi uz citām rezidentu shēmām
      Citi izdevumi
      1.2.3.   Pabalsti funkciju dalījumā
      Klasifikācija funkciju dalījumā ir šāda:
      
                   
               
               
                  Slimības/veselības aprūpe
               
            
                   
               
               
                  Invaliditāte
               
            
                   
               
               
                  Vecums
               
            
                   
               
               
                  Apgādnieka zaudējums
               
            
                   
               
               
                  Ģimene/Bērni
               
            
                   
               
               
                  Bezdarbs
               
            
                   
               
               
                  Mājoklis
               
            
                   
               
               
                  Sociālā atstumtība (citur nav minēta)
               
            2.   SĪKI IZSTRĀDĀTA PENSIJU SAŅĒMĒJU KLASIFIKĀCIJA
      2.1.   DATI
      Kopējais pensiju saņēmēju skaits bez dubultās skaitīšanas
      
         
            Kopējais pensiju saņēmēju skaits (invaliditātes funkcija) bez dubultās skaitīšanas
         
      
      Kopējais invaliditātes pensiju saņēmēju skaits bez dubultās skaitīšanas
      Kopējais to saņēmēju skaits, kas saņem pirmstermiņa pensionēšanās pabalstu samazinātas darbspējas gadījumā bez dubultās skaitīšanas
      Kopējais invaliditātes pensiju (bez līdzekļu pārbaudes) saņēmēju skaits bez dubultās skaitīšanas
      Kopējais to saņēmēju skaits, kas saņem pirmstermiņa pensionēšanās pabalstu samazinātas darbspējas gadījumā (bez līdzekļu pārbaudes) bez dubultās skaitīšanas
      Kopējais invaliditātes pensiju (ar līdzekļu pārbaudi) saņēmēju skaits bez dubultās skaitīšanas
      Kopējais to saņēmēju skaits, kas saņem pirmstermiņa pensionēšanās pabalstu samazinātas darbspējas gadījumā (ar līdzekļu pārbaudi) bez dubultās skaitīšanas
      Kopējais pensiju saņēmēju skaits (vecuma un apgādnieka zaudējuma pensijas funkcija) bez dubultās skaitīšanas
      
         
            Kopējais pensiju saņēmēju skaits (vecuma funkcija) bez dubultās skaitīšanas
         
      
      Kopējais vecuma pensiju saņēmēju skaits bez dubultās skaitīšanas
      Kopējais sagaidāmo vecuma pensiju saņēmēju skaits bez dubultās skaitīšanas
      Kopējais nepilnu pensiju saņēmēju skaits bez dubultās skaitīšanas
      Kopējais vecuma pensiju (bez līdzekļu pārbaudes) saņēmēju skaits bez dubultās skaitīšanas
      Kopējais sagaidāmo vecuma pensiju (bez līdzekļu pārbaudes) saņēmēju skaits bez dubultās skaitīšanas
      Kopējais nepilno pensiju (bez līdzekļu pārbaudes) saņēmēju skaits bez dubultās skaitīšanas
      Kopējais vecuma pensiju (ar līdzekļu pārbaudi) saņēmēju skaits bez dubultās skaitīšanas
      Kopējais sagaidāmo vecuma pensiju (ar līdzekļu pārbaudi) saņēmēju skaits bez dubultās skaitīšanas
      Kopējais nepilno pensiju (ar līdzekļu pārbaudi) saņēmēju skaits bez dubultās skaitīšanas
      
         
            Kopējais pensiju saņēmēju skaits (apgādnieka zaudējuma funkcija) bez dubultās skaitīšanas
         
      
      Kopējais apgādnieka zaudējuma pensiju (bez līdzekļu pārbaudes) saņēmēju skaits bez dubultās skaitīšanas
      Kopējais apgādnieka zaudējuma pensiju (ar līdzekļu pārbaudi) saņēmēju skaits bez dubultās skaitīšanas
      
         
            Kopējais pensiju saņēmēju skaits (bezdarba funkcija) bez dubultās skaitīšanas
         
      
      Kopējais to saņēmēju skaits, kas saņem pirmstermiņa pensionēšanās pabalstu darba tirgus iemeslu dēļ (bez līdzekļu pārbaudes) bez dubultās skaitīšanas
      Kopējais to saņēmēju skaits, kas saņem pirmstermiņa pensionēšanās pabalstu darba tirgus iemeslu dēļ (ar līdzekļu pārbaudi) bez dubultās skaitīšanas
      2.2.   PAPILDU INFORMĀCIJA
      Juridiskais vai parastais pensijas vecums dzimuma un shēmu dalījumā
      Aprēķina atsauces datums/metode shēmu dalījumā
   
   
      3. PIELIKUMS
      IZPLATĪŠANAS NOTEIKUMU ATJAUNINĀŠANA
      1.   ESSPROS PAMATSISTĒMAS DATU IZPLATĪŠANAS NOTEIKUMU ATJAUNINĀŠANA
      1.1.   KVANTITATĪVO DATU IZPLATĪŠANAS NOTEIKUMU ATJAUNINĀŠANA, GRUPĒJOT SHĒMAS
      1.1.1.   Shēmu grupēšana kritēriju dalījumā
      Noteiktiem lietotājiem atļaus publicēt datus, grupējot shēmas saskaņā ar ESSPROS shēmu klasifikāciju (shēmas definētas kritēriju dalījumā 1. pielikuma 1.1. iedaļā “Shēmu grupēšana”).
      1.1.2.   Dati shēmu dalījumā
      Noteiktiem lietotājiem atļaus publicēt datus shēmu vai shēmu grupu dalījumā; tas attieksies uz tām valstīm, kas neļauj datus pilnībā izplatīt konfidencialitātes iemeslu dēļ. Shēmu grupām jāatbilst izplatīšanas noteikumiem, ko paredzējusi katra attiecīgā dalībvalsts.
      1.2.   KVALITATĪVĀS INFORMĀCIJAS (SHĒMU UN ATSEVIŠĶU PABALSTU DALĪJUMĀ) IZPLATĪŠANAS NOTEIKUMU ATJAUNINĀŠANA
      
         Eurostat atļaus publicēt kvalitatīvo informāciju shēmu un atsevišķu pabalstu dalījumā ar pienācīgu atbalstu.
      2.   PENSIJU SAŅĒMĒJU DATU IZPLATĪŠANAS NOTEIKUMU ATJAUNINĀŠANA
      2.1.   KATEGORIJU KOPSAVILKUMA DATI SASKAŅĀ AR ESSPROS PENSIJU SAŅĒMĒJU KLASIFIKĀCIJU
      Noteiktiem lietotājiem atļaus publicēt datus septiņām pensiju kategorijām un kategoriju kopsavilkuma datiem saskaņā ar ESSPROS pensiju saņēmēju klasifikāciju 2. pielikuma 2. iedaļā (Sīki izstrādāta pensiju saņēmēju klasifikācija).
      Noteiktiem lietotājiem atļaus publicēt dalījumu starp saņēmējiem, kuriem ir no ienākumiem atkarīgi pabalsti un no ienākumiem neatkarīgi pabalsti, saskaņā ar ESSPROS pensiju saņēmēju klasifikāciju 2. pielikuma 2. iedaļā (Sīki izstrādāta pensiju saņēmēju klasifikācija).
      2.2.   DATI SHĒMU DALĪJUMĀ
      Noteiktiem lietotājiem atļaus publicēt datus shēmu vai shēmas grupu dalījumā; tas attieksies uz tām valstīm, kas neļauj datus pilnībā izplatīt konfidencialitātes iemeslu dēļ. Shēmu grupām jāatbilst izplatīšanas noteikumiem, ko paredzējusi katra attiecīgā dalībvalsts.